Diari Oficial de la Generalitat Valenciana


Sumari del DOGV 3662, del 10-01-2000 (1999/10215)

RESOLUCIÓ de 15 de novembre de 1999, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, mitjançant la qual es concedeix l'acreditació al Centre de Recuperació i Rehabilitació de Llevant de San Antonio de Benagéber (València) per fer extraccions de teixit ossi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3662

Data del DOGV
:   10-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10541


Data del document
:   15-11-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * San Antonio de Benagéber
    * establiment hospitalari
    * trasplantament d'òrgans

RESOLUCIÓ de 15 de novembre de 1999, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, mitjançant la qual es concedeix l'acreditació al Centre de Recuperació i Rehabilitació de Llevant de San Antonio de Benagéber (València) per fer extraccions de teixit ossi. [1999/Q10701]
  
Vista la sol·licitud d'acreditació del Centre de Recuperació i Rehabilitació de Llevant de San Antonio de Benagéber (València) per fer extraccions de teixit ossi.
  
Antecedents de fet
  
1. El senyor Rafael Vidal Caruana, en representació del Centre de Recuperació i Rehabilitació de Llevant de San Antonio de Benagéber (València) presentà la sol·licitud d'acreditació d'aquest centre per fer extraccions de teixit ossi.
  
2. La Direcció del Programa de Trasplantaments de la Comunitat Valenciana ha informat favorablement sobre l'acreditació sol·licitada.
  
3. Mitjançant la Resolució de 22 de març de 1999, publicada el 26 de maig de 1999, el secretari general de la Conselleria de Sanitat va sotmetre a informació pública l'expedient d'acreditació. No s'hi han presentat al·legacions.
  
4. La Direcció Territorial de Sanitat de València ha comprovat que el centre té tots els requisits per a aquesta acreditació.
  
Fonaments jurídics
  
1. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent segons el que disposen l'Ordre d'11 de desembre de 1992, de la Conselleria de Sanitat i Consum, i els decrets 27/1987, de 30 de març, i 87/1999, de 30 de juliol, en relació amb el punt primer de l'apartat g) de l'article 14 del Reial Decret 278/1980, de 25 de gener.
  
2. S'ha complit el que estableix l'article 24.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Concedir l'acreditació per fer extraccions de teixit ossi al Centre de Recuperació i Rehabilitació de Llevant, situat a l'autovia València-Ademús, quilòmetre 11,7, de San Antonio de Benagéber (València). Aquesta acreditació serà vàlida durant un període de cinc anys a partir de la data d'aquesta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat.
  
Notifiqueu la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.
  
València, 15 de novembre de 1999.- El director general de l'Agència per a la Qualitat, l'Avaluació i la Modernització dels Serveis Assistencials: Joaquín Ortega Serrano.